**DISPOZIŢIA**

privind constituirea Echipei de Implementare a Proiectului „*DOTAREA AMBULATORIULUI INTEGRAT AL SPITALULUI CLINIC DE BOLI INFECȚIOASE CLUJ-NAPOCA CU ECHIPAMENTE MEDICALE”*

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 23.181/30.05.2025, elaborat de către Direcția Dezvoltare și Investiții, prin care se motivează și fundamentează emiterea actului administrativ,

Ținând cont de:

* Contractul de finanțare nr. 62004/29.05.2025 privind proiectul „*DOTAREA AMBULATORIULUI INTEGRAT AL SPITALULUI CLINIC DE BOLI INFECȚIOASE CLUJ-NAPOCA CU ECHIPAMENTE MEDICALE”,* cod SMIS 331149;
* Ghidul Solicitantului - Investiții în infrastructura publică a ambulatoriilor unităților sanitare/structurilor sanitare publice – dotare, Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale, Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, Obiectiv specific RSO4.5: Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR)

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 173 alin. 5 lit. i), art. 191 alin. (1) lit. e) și alin. (6) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 44 din Legea nr. 273/2006 privind finanțele publice locale, cu modificările și completările ulterioare;
* Ordonanței de Urgență a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate Romaniei din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârii Guvernului nr. 829 din 27 iunie 2022 pentru aprobarea Normelor metodologice de aplicare a Ordonantei de urgenta a Guvernului nr. 133/2021 privind gestionarea financiara a fondurilor europene pentru perioada de programare 2021-2027 alocate Romaniei din Fondul european de dezvoltare regionala, Fondul de coeziune, Fondul social european Plus, Fondul pentru o tranzitie justa, rectificată;
* Hotărârii Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2027-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se constituie Echipa de Implementare a Proiectului *DOTAREA AMBULATORIULUI INTEGRAT AL SPITALULUI CLINIC DE BOLI INFECȚIOASE CLUJ-NAPOCA CU ECHIPAMENTE MEDICALE* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
|  | Mariana RAȚIU | Manager proiect | Director executiv  Direcția Dezvoltare și Investiții |
|  | Niculina RAD | Asistent proiect | Consilier  Serviciul Managementul Proiectelor |
|  | Alexandru CREȚU | Responsabil tehnic | Șef serviciu  Serviciul Lucrări și Achiziții Publice |
|  | Gabriela ROTAR | Responsabil tehnic | Consilier  Serviciul Lucrări și Achiziții Publice |
|  | Bianca Mihaela VASILE | Responsabil tehnic spital | Spitalul Clinic Boli Infectioase |
|  | Maria Ionela TEIU | Responsabil tehnic spital | Spitalul Clinic Boli Infectioase |
|  | Andrada ȘCHIOPU | Responsabil tehnic spital | Spitalul Clinic Boli Infectioase |
|  | Gelcu MAKSUTOVICI | Responsabil financiar spital | Spitalul Clinic Boli Infectioase |
|  | Bogdan JUCAN | Responsabil financiar spital | Spitalul Clinic Boli Infectioase |
|  | Andra MOLDOVAN | Expert implementare | Consilier  Serviciul Managementul Proiectelor |
|  | Judith TOTHFALUSI | Expert implementare | Consilier  Serviciul Managementul Proiectelor |
|  | Laura CRIȘAN | Expert implementare | Consilier  Serviciul Lucrări și Achiziții Publice |
|  | Adina TIUCA | Responsabil achiziții | Consilier achiziții publice  Serviciul Lucrări și Achiziții Publice |
|  | Cristina ILINCA | Responsabil juridic | Consilier  Serviciul Juridic, Contencios Administrativ, Arhivă |
|  | Cristina ȘCHIOP | Coordonator financiar | Director General  Direcția Generală Buget,  Finanțe, Resurse Umane |
|  | Dana BODI | Responsabil financiar | Consilier  Serviciul Financiar – Contabil |

**Art. 2.**  Prezenta dispoziţie se comunică prin e-mail persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Nr. 249 din 3 iunie 2025**